**staff.am** կարիերայի հարթակը հիմնադրվել է 2016 թվականի նոյեմբերի 4-ին Երևանում, Վահե Ավետիսյանի և Լուիզա Ավետիսյանի կողմից։

Հարթակը նախատեսված է աշխատանք և աշխատակից գտնելու համար։ 2023 թվականի առաջին կեսի տվյալներով staff.am-ը համագործակցում է 4500-ից ավելի ընկերության հետ և ունի 150.000-ից ավելի գրանցված օգտատեր հարթակում։

Պատմություն
-----------

staff.am-ը հիմնադրվել է 2016 թվականի նոյեմբերի 4-ին Երևանում, հայ ձեռնարկատերեր Վահե Ավետիսյանի և Լուիզա Ավետիսյանի կողմից։ Հարթակի վեբ տարբերակը թողարկվել է հենց 2016 թվականի նոյեմբերին, որից հետո, 2017 թվականի սեպտեմբերին թողարկվել է բջջային հավելվածը, որը, ոլորտի առաջին հավելվածն է Հայաստանում։

Նախագծեր և նախաձեռնություններ
-----------------------------

Ընկերությունն իր հիմնական արտադրանքից զատ թողարկել է նաև այլ նախագծեր և նախաձեռնություններ, որոնց մասին հակիրճ ներկայացված է ստորև։

##### staffmedia.am

staff.am-ի մեդիա հարթակն է՝ թողարկված 2016 թվականին, որում հրապարակված են մասնագիտական խորհուրդներ և տեղեկատվական բնույթի նյութեր ՀՀ գործատուների մասին։

**«ՀՀ աշխատաշուկա» զեկույց**

2017 թվականից ի վեր, յուրաքանչյուր տարի staff.am-ը թողարկում է «ՀՀ աշխատաշուկա» զեկույցը, որում ներկայացնում է ՀՀ աշխատաշուկայի վերլուծություն` նախորդ տարվա տվյալներով։

Զեկույցում տեղ են գտնում աշխատաշուկայի ակտիվության ընդհանուր վերլուծությունը, հաստիքների աշխարհագրությունը և փափուկ հմտությունների ուսումնասիրությունը, մարզային ակտիվության ուսումնասիրությունը, ՀՀ աշխատավարձերի ուսումնասիրությունը, ոլորտային ուսումնասիրություններ, տեղեկատվություն միջազգային գործատուների և հեռավար աշխատանքների մասին։

##### **Career Factory by staff.am**

Career Factory-ն ընկերության կրթական նախաձեռնությունն է, որը թողարկվել է 2023 թվականի հունվարին։

Career Factory նախագծի առաջին դասընթացը «4C»-ն է՝ Complete Career Certification Course՝ հայալեզու բովանդակությամբ դասընթաց կարիերայի թեմայով։ Դասընթացն անվճար է, օնլայն ֆորմատով ու բաղկացած է 8 մոդուլից և 30 տեսադասից։ Մոդուլները ստորև՝

1. Մասնագիտության ընտրություն,
2. CV և ուղեկցող նամակ,
3. Աշխատանքի գրագետ դիմում,
4. Նախապատրաստվել հարցազրույցին,
5. Փորձաշրջանն ու ադապտացիան նոր ընկերությունում,
6. Ինքնակրթության հնարավորություններ,
7. Իրավունքներն ու պարտականությունները որպես աշխատակից,
8. Անձի բրենդավորումն աշխատաշուկայում։

##### **Compass by staff.am**

Compass-ը staff.am-ի վերլուծական ուղղությունն է, որը տրամադրում է ամսական զեկույցներ աշխատաշուկայի վերաբերյալ։

Հուշագիր
--------

#### **Ապրիլի 18, 2017 թվական**

Բրիտանական խորհուրդը և staff.am աշխատանքային հարթակը ստորագրեցին համագործակցության հուշագիր՝ նպատակ ունենալով պրոֆեսիոնալ ծառայությունների տրամադրման միջոցով բարելավել մարդկային ռեսուրսների կառավարման ոլորտը Հայաստանում։

**Հունվարի 25, 2018 թվական**

Համագործակցության հուշագիր Հայաստանի մանուկներ հիմնադրամ (COAF)-ի և staff.am կարիերայի օնլյան հարթակի հետ։

**Նոյեմբերի 29, 2018 թվական**

«Ինժեներական քաղաք»-ում Business Development Advisors (BDA Armenia) ընկերությունը և staff.am-ը կնքեցին համագործակցության հուշագիր։ Համագործակցությունն ուղղված է աջակցելու տեխնոլոգիական ընկերությունների զարգացմանը և հզորացմանը և կադրերի ներգրավման գործընթացի աջակցությանը։

**Հունիսի 26, 2019 թվական**

ՀՀ կրթության, գիտության, մշակույթի և սպորտի նախարարության և staff.am կարիերայի հարթակի միջև կնքվեց համագործակցության հուշագիր՝ նպատակ ունենալով բարձրացնել ՀՀ քաղաքացիների լայն շրջանակների իրազեկվածությունը պետական մարմիններում առկա թափուր պաշտոնների մասին, ինչպես նաև  աջակցել ՀՀ պետական մարմիններում աշխատանքի ընդունման գործընթացին։

**Հուլիսի 1, 2019 թվական**

Կնքվեց համագործակցության հուշագիր ՀՀ աշխատանքի և սոցիալական հարցերի նախարարության, ի դեմս գլխավոր քարտուղարի պարտականությունները կատարող Ստեփան Մաչյանի և staff.am-ի, ի դեմս համահիմնադիր ղեկավար Վահե Ավետիսյանի և Նազելի Բադալյանի միջև։

**Փետրվարի 18, 2020 թվական**

Նոր մասնագետների թափանցիկ ընտրություն, առողջ մրցակցություն և աշխատանքի առաջարկ ՀՀ Ազգային ժողովի աշխատակազմի կողմից․ ահա այսպիսի աշխատանքային ընթացք ապահովելու նպատակով ՀՀ Ազգային ժողովի աշխատակազմը և staff.am-ը կնքեցին համագործակցության հուշագիր։

**Փետրվարի 22, 2021 թվական**

Հուշագիր կնքվեց staff.am-ի և Հայաստանի Ամերիկյան Համալսարանի միջև։

**Փետրվարի 28, 2023 թվական**

Առաջատար տեխնոլոգիաների ձեռնարկությունների միության (ԱՏՁՄ) փոխտնօրեն Սարգիս Կարապետյանը և staff.am գործադիր տնօրեն Նազելի Բադալյանը կնքեցին համագործակցության հուշագիր։

Ծանոթագրություններ
------------------

1. ↑  «StaffMedia» (ամերիկյան անգլերեն). 2023 թ․ օգոստոսի 10. Վերցված է 2023 թ․ օգոստոսի 14-ին.
2. ↑  «ՀՀ աշխատաշուկա | StaffMedia» (ամերիկյան անգլերեն). 2022 թ․ դեկտեմբերի 26. Արխիվացված է օրիգինալից 2023 թ․ հուլիսի 31-ին. Վերցված է 2023 թ․ օգոստոսի 8-ին.
3. ↑  «staff.am». *www.staff.am*. Վերցված է 2023 թ․ օգոստոսի 14-ին.
4. ↑  «Compass by staff.am | StaffMedia» (ամերիկյան անգլերեն). 2023 թ․ հուլիսի 11. Վերցված է 2023 թ․ օգոստոսի 14-ին.
5. ↑  StaffMedia (2017 թ․ ապրիլի 18). «Աշխատանք և աշխատակից գտնելը կարող է լինել արագ և արդյունավետ | StaffMedia» (ամերիկյան անգլերեն). Վերցված է 2023 թ․ օգոստոսի 8-ին.
6. ↑  «COAF և staff.am | Երբ գործատուն ու մասնագետը հանդիպում են» (PDF).
7. ↑  StaffMedia (2018 թ․ դեկտեմբերի 21). «Business Development Advisors (BDA Armenia) և staff.am-ի միջև կնքվեց համագործակցության հուշագիր տեխնոլոգիական ընկերությունների զարգացման և հզորացման աջակցության տրամադրման համատեքստում | StaffMedia» (ամերիկյան անգլերեն). Վերցված է 2023 թ․ օգոստոսի 8-ին.
8. ↑  ԿԳՄՍՆ, ՀՀ. «Համագործակացության հուշագիր` ՀՀ ԿԳՄՍՆ և staff.am-ի միջև». *ՀՀ ԿԳՄՍՆ* (ամհարերեն). Վերցված է 2023 թ․ օգոստոսի 8-ին.
9. ↑  StaffMedia (2019 թ․ հուլիսի 1). «staff.am-ն ընդլայնում է իր համագործակցությունը պետական մարմինների հետ | StaffMedia» (ամերիկյան անգլերեն). Վերցված է 2023 թ․ օգոստոսի 8-ին.
10. ↑  StaffMedia (2020 թ․ փետրվարի 25). «ՀՀ Ազգային ժողովի աշխատակազմը և staff.am-ը կնքեցին համագործակցության հուշագիր | StaffMedia» (ամերիկյան անգլերեն). Վերցված է 2023 թ․ օգոստոսի 8-ին.
11. ↑  StaffMedia (2021 թ․ փետրվարի 22). «staff.am-ը մեկնարկում է նոր համագործակցություն Հայաստանի Ամերիկյան Համալսարանի հետ | StaffMedia» (ամերիկյան անգլերեն). Վերցված է 2023 թ․ օգոստոսի 8-ին.
12. ↑  StaffMedia (2023 թ․ փետրվարի 28). «ԱՏՁՄ-ն և staff.am-ը կնքել են համագործակցության հուշագիր. «Դիջիթեք 2022»-ի համար այս տարի կգործի կարիերայի հատուկ հարթակ | StaffMedia» (ամերիկյան անգլերեն). Վերցված է 2023 թ․ օգոստոսի 8-ին.